38
 Специални условия
 1. При условие че са транспортирани директно в съответствие с разпоредбите на член 13 от настоящия протокол, следните се считат за:
 (1)
 продукти с произход от Сеута и Мелиля:
 а)
 продукти, изцяло получени в Сеута и Мелиля;
 б)
 продукти, получени в Сеута и Мелиля, при производството на които са използвани продукти, различни от посочените в буква а), при условие че:
 i)
 посочените продукти са претърпели достатъчна обработка или преработка по смисъла на член 6 от настоящия протокол;
 или че
 ii)
 тези продукти са с произход от Украйна или от Европейския съюз, при условие че са били подложени на обработка или преработка, която излиза извън рамките на операциите, посочени в член 7 от настоящия протокол.
 (2)
 продукти с произход от Украйна:
 а)
 продукти, изцяло получени в Украйна;
 б)
 продукти, получени в Украйна, при производството на които са използвани продукти, различни от посочените в буква а), при условие че:
 i)
 посочените продукти са претърпели достатъчна обработка или преработка по смисъла на член 6 от настоящия протокол;
 или че
 ii)
 тези продукти са с произход от Сеута и Мелиля или от Европейския съюз, при условие че са били подложени на обработка или преработка, която излиза извън рамките на операциите, посочени в член 7 от настоящия протокол.
 2. Сеута и Мелиля се считат за единна територия.
 3. Износителят или негов упълномощен представител попълва „Украйна“ и „Сеута и Мелиля“ в клетка 2 на сертификатите за движение EUR.1 или в декларациите върху фактура. Освен това в случай на продукти с произход от Сеута и Мелиля, това се посочва в клетка 4 на сертификатите за движение EUR.1 или в декларациите върху фактура.
 4. Испанските митнически органи отговарят за прилагането на настоящия протокол в Сеута и Мелиля.
 ДЯЛ VIII
 ЗАКЛЮЧИТЕЛНИ РАЗПОРЕДБИ
 Член 39
 Изменения на протокола
 1. Митническият подкомитет може да вземе решение за изменение на разпоредбите на настоящия протокол.
 2. Митническият подкомитет може също така да вземе решение, след присъединяването на Украйна към Регионалната конвенция за паневросредиземноморските преференциални правила за произход, да замени правилата за произход, предвидени в настоящия протокол, с правилата, добавени към конвенцията.
 ПРИЛОЖЕНИЕ I
 УВОДНИ БЕЛЕЖКИ КЪМ СПИСЪКА В ПРИЛОЖЕНИЕ II
 Бележка 1:
 В списъка се определят условията, на които трябва да отговарят всички продукти, за да се считат за достатъчно обработени или преработени по смисъла на член 6 от настоящия протокол.
 Бележка 2:
 2.1.
 В първите две колони от списъка е описан полученият продукт. В първата колона е посочен номерът на позицията или номерът на главата от Хармонизираната система, а втората колона съдържа описанието на стоките, използвано в посочената система за тази позиция или глава. За всяко вписване в първите две колони е предвидено правило в колона 3 или 4. Когато в някои случаи вписаният номер в първата колона се предхожда от „ex“, това означава, че правилата в колона 3 или 4 се прилагат само към частта от тази позиция, описана в колона 2.
 2.2.
 Когато няколко номера на позиции са групирани заедно в колона 1 или е посочен номер на глава и поради това при описанието на продуктите в